ንኽብሪ ናይቲ ግዘ ንጉስ ኢጣልያ ቪቶሪዮ ኢማኑኤለ ቴርሶ ዝተበርከተት እዛ ደወል፡ 'ምእንተ ሕውነት' ትድውል። እታ ሳልሰይቲ፡ ብሽም እታ ቤተክርስቲያን ዘስርሓ ካሜሎ ካራራ ዝተሰየመት ኮይና፡ "ዶ" ትሃርም እሞ፤ ክትድውል ከላ ኣብ ውግእ ዝሞቱ ይዝከሩላ። እተን ዝተረፋ ካልኦት ሓሙሽተ ደወላት፡ ምእንቲ መሰል ሰብ፣ ፍቕሪ፣ ፍትሒ ዝቃለስ ዝነበረ "ልውጂ" ዝተብሃለ ኢጣልያዊ ዝተሰምየት ኖታ "ረ" እትሃርም፡ ንጸሎት ማርያም እተዘክር "ጆቫን" እተብሃለት፡ ኖታ "ሚ" እትሃርም ደወል አለዋ። ብተወሳኺ ኖታ "ፋ" ዝወሰደት ኣብ 'ተስፋ ከለው ዝሞቱ' ዝዝከሩላ "ጁዜፔ"፡ ኖታ "ሶል" እትሃርም 'ብስራት ገብርኤል ንማርያም' ዝምሰለላ "ማሪያ፡፣ ከምኡ ድማ እታ ዝነኣሰት፡ ኖታ ሙዚቃ "ላ" እተስምዕ "ማርቆስ" እየን። ኩለን ተደሚረን 110 ኩንታል ይምዘና። ብ1987 ኣቆጻጽራ ፈረንጂ ኤሌክትሪካዊ መቆጻጸሪ ደወል ሰዓት ተገጢሙለን ባዕለን ሰዓትን ፈረቓን ቆጺረን እንትድውላ፡ መጀመርታ ግን፡ ኣብ ነብሲወከፍ ሰዓት ሰባት ደይቦም ብገመድ ይድውልወን ነይሮም ኣስመራ 'ንእሽተይ ሮማ' ከም ቀደማ'ዶ ኣላ?
